A4-0083/94

Ψήφισμα σχετικά με τον ρόλο του Ευρωπαίου Διαμεσολαβητή που διορίζει το Ευρωπαϊκό Κοινοβούλιο

Το Ευρωπαϊκό Κοινοβούλιο,

- έχοντας υπόψη τη Συνθήκη EK και ιδίως τα άρθρα 8Δ, δεύτερο εδάφιο και 138Ε, παράγραφος 4,

- έχοντας υπόψη τη Συνθήκη ΕΚΑΧ και ιδίως το άρθρο 20Δ, εδάφιο 4,

- έχοντας υπόψη τη Συνθήκη ΕΚΑΕ και ιδίως το άρθρο 107Δ, εδάφιο 4,

- έχοντας υπόψη την απόφασή του της 9ης Μαρτίου 1994, σχετικά με το καθεστώς και τους γενικούς όρους άσκησης των καθηκόντων του Ευρωπαίου Διαμεσολαβητή, και ιδίως το άρθρο 6 των εν λόγω ρυθμίσεων,

((ΕΕ L 113 της 04.05.1994, σελ. 15))- έχοντας υπόψη τα άρθρα 148 και 159 του Κανονισμού του,

- έχοντας υπόψη την πρόσκληση υποβολής υποψηφιοτήτων της 30ής Ιουλίου 1994 ((ΕΕ C 210 της 30.07.1994, σελ. 21)) και της 23ης Μαΐου 1995 ((ΕΕ C 927 της 23.05.1995, σελ. 4)),

- έχοντας υπόψη τις υποψηφιότητες που διαβιβάσθηκαν, σύμφωνα με το άρθρο 6, εδάφιο 2 του Καθεστώτος και των γενικών όρων άσκησης των καθηκόντων του Ευρωπαίου Διαμεσολαβητή, καθώς και σύμφωνα με το άρθρο 159, εδάφιο 3 του Κανονισμού του Ευρωπαϊκού Κοινοβουλίου,

- έχοντας υπόψη την απόφαση της 12ης Ιουλίου 1995 με την οποία ο Ευρωπαίος Διαμεσολαβητής διορίσθηκε από το Ευρωπαϊκό Κοινοβούλιο για την διάρκεια της τρέχουσα κοινοβουλευτικής περιόδου

((ΣΠ αυτής της ημερομηνίας, Μέρος ΙΙ, σημείο 11.))- έχοντας υπόψη την έκθεση της Επιτροπής Αναφορών (Α4-0083/94),

Α. λαμβάνοντας υπόψη ότι ο Ευρωπαίος Διαμεσολαβητής διορίζεται από το Ευρωπαϊκό Κοινοβούλιο ύστερα από κάθε εκλογή του και για τη διάρκεια της κοινοβουλευτικής περιόδου,

Β. λαμβάνοντας υπόψη ότι ο Ευρωπαίος Διαμεσολαβητής επιλέγεται μεταξύ προσωπικοτήτων οι οποίοι είναι πολίτες της Ένωσης, απολαύουν πλήρως των αστικών και πολιτικών τους δικαιωμάτων, παρέχουν κάθε είδους εχέγγυα ανεξαρτησίας και διαθέτουν αναγνωρισμένη πείρα και ικανότητες για την εκπλήρωση των καθηκόντων του διαμεσολαβητή,

Γ. λαμβάνοντας υπόψη ότι οι υποψηφιότητες πρέπει να υποστηρίζονται τουλάχιστον από 29 βουλευτές, που να προέρχονται από δύο τουλάχιστον κράτη μέλη, και να αποδεικνύουν ότι ο υποψήφιος πληροί τις προϋποθέσεις που προβλέπονται από το καθεστώς του Ευρωπαίου Διαμεσολαβητή,

1. φρονεί ότι προκειμένου να βελτιωθούν οι σχέσεις μεταξύ των Ευρωπαίων πολιτών και των θεσμικών οργάνων της Ευρωπαϊκής Κοινότητας, οι σχέσεις αυτές πρέπει να βασίζονται στο σεβασμό των δικαιωμάτων των Ευρωπαίων πολιτών, και επομένως υποστηρίζει την άποψη ότι η καθιέρωση του θεσμού του Διαμεσολαβητή θα:

α. προστατεύει τα δικαιώματα των Ευρωπαίων πολιτών από την κακοδιοίκηση των ευρωπαϊκών θεσμικών οργάνων,

β. προαγάγει τις σχέσεις μεταξύ των θεσμικών οργάνων και των Ευρωπαίων πολιτών[semigr ]

2. πιστεύει ότι η Επιτροπή Αναφορών και ο Διαμεσολαβητής δημιουργούν από κοινού ένα αποτελεσματικό σύστημα για την προάσπιση των συμφερόντων των πολιτών σε ζητήματα που εμπίπτουν στην αρμοδιότητα της Ευρωπαϊκής Κοινότητας και, συνεπώς, συμβάλλουν στη βελτίωση της δημοκρατικής λειτουργίας της Κοινότητας[semigr ]

3. υπενθυμίζει ότι, σύμφωνα με τη Συνθήκη περί Ιδρύσεως της Ευρωπαϊκής Κοινότητας, η αποστολή του Ευρωπαίου Διαμεσολαβητή συνίσταται στην αποκάλυψη περιπτώσεων κακής διοίκησης κατά τη δράση των θεσμικών οργάνων ή των οργανισμών της Κοινότητας και ότι η Επιτροπή Αναφορών είναι επιφορτισμένη με το καθήκον να δίδει κατάλληλες απαντήσεις σε κάθε καταγγελία, σε κάθε αίτημα για γνωμοδότηση, σε κάθε έκκληση για δραστηριοποίηση, καθώς και σε αντιδράσεις των πολιτών όσον αφορά ψηφίσματα του Κοινοβουλίου ή αποφάσεις που έχουν ληφθεί από άλλα κοινοτικά όργανα ή οργανισμούς, που της διαβιβάζονται είτε μέσω φυσικών είτε μέσω νομικών προσώπων[semigr ]

4. υπογραμμίζει ότι είναι ανάγκη να δημιουργηθεί στενή συνεργασία μεταξύ του Ευρωπαίου Διαμεσολαβητή και της Επιτροπής Αναφορών του Ευρωπαϊκού Κοινοβουλίου όχι μόνον κατά την εξέταση των ετήσιων και μεμονωμένων εκθέσεων του Διαμεσολαβητή, αλλά και κατά τις περιπτώσεις στις οποίες, για την εξυπηρέτηση των συμφερόντων των θιγόμενων προσώπων ή για τη βελτίωση των κοινοτικών δράσεων, και, συνεπώς, προς όφελος των πολιτών της Ευρωπαϊκής Ένωσης, απαιτείται να εξασφαλισθεί η ταχεία και αποτελεσματική εξέταση των καταγγελιών και των αναφορών τους[semigr ]

5. αναλαμβάνει τη δέσμευση να υποστηρίξει τον Διαμεσολαβητή κατά την άσκηση των καθηκόντων του, εφόσον θα εξετάζει τις εκθέσεις του, και, σε περίπτωση που θα θεωρηθεί σκόπιμο από την Επιτροπή Αναφορών, θα αναλαμβάνει ενδεδειγμένα μέτρα, για την προάσπιση των συμφερόντων των θιγόμενων προσώπων και ιδίως στις περιπτώσεις κατά τις οποίες αποδείχθηκε ανεπαρκής η υποστήριξη των άλλων κοινοτικών θεσμικών οργάνων και οργανισμών[semigr ]

6. καλεί όλα τα θεσμικά όργανα και τους οργανισμούς της Κοινότητας, και ειδικότερα το Συμβούλιο και την Επιτροπή, να συνεργασθούν εκ του σύνεγγυς με τον Διαμεσολαβητή, θέτοντας στη διάθεσή του όλες τις πληροφορίες και τα έγγραφα που απαιτούνται για την αποδοτική άσκηση των καθηκόντων του[semigr ]

7. καλεί τα τρία θεσμικά όργανα της Ευρωπαϊκής Ένωσης να εκδώσουν γρήγορα, σύμφωνα με το άρθρο 11 της απόφασης του Ευρωπαϊκού Κοινοβουλίου σχετικά με το καθεστώς και τους γενικούς όρους που διέπουν την εκτέλεση των καθηκόντων του Διαμεσολαβητή, κοινή δήλωση που θα καθορίζει τις κατευθυντήριες αρχές όσον αφορά τον αριθμό των υπαλλήλων που θα απασχολεί ο Διαμεσολαβητής και το καθεστώς του προσωπικού που θα διεξάγει τις έρευνες - έκτακτοι ή επί συμβάσει υπάλληλοι - κατά τρόπον ώστε να εξασφαλίζεται η ανεξαρτησία και η αποτελεσματικότητα του Διαμεσολαβητή[semigr ]

8. εκφράζει την ανησυχία του για το γεγονός ότι ο γενικός προϋπολογισμός των Ευρωπαϊκών Κοινοτήτων για το οικονομικό έτος 1995, τμήμα Ι «Ευρωπαϊκό Κοινοβούλιο», προβλέπει όσον αφορά το Διαμεσολαβητή ότι μόνον το προσωπικό που θα διεξάγει τις έρευνες που αναφέρονται στο άρθρο 138Ε της Συνθήκης περί ιδρύσεως της Ευρωπαϊκής Κοινότητας θα έχει το καθεστώς εκτάκτου υπαλλήλου, ενώ όλο το υπόλοιπο προσωπικό θα διορίζεται από τη Γενική Γραμματεία του Ευρωπαϊκού Κοινοβουλίου, και φρονεί ότι προκειμένου να διατηρηθεί η ανεξαρτησία και η αποτελεσματικότητα του Διαμεσολαβητή όλο το προσωπικό του πρέπει να υπάγεται στο Γραφείο του για όλη της διάρκεια της θητείας του[semigr ]

9. αναθέτει στον Πρόεδρό του να διαβιβάσει το παρόν ψήφισμα σε όλα τα θεσμικά όργανα και τους οργανισμούς της Ένωσης, καθώς και στις κυβερνήσεις και στα κοινοβούλια των κρατών μελών.